section_heading: Fizička svojstva
paragraph_text: Pretpostavljajući sličan albedo, promjer Hiʻiake iznosi 22% matičnog tijela odnosno oko 340 km. Analiza infracrvenog spektra otkrila je da površinom mjeseca dominira vodeni led. Prisustvo spektroskopskih vrpci oko 1,65 µm otkriva da se led uglavnom nalazi u kristalinskom obliku. Nije poznato zašto se vodeni led na površini nije pretvorio u amorfnu strukturu kao što se očekivalo zbog konstantnog utjecaja kozmičkih zraka.